บิ๊กล็อต BJC โผล่อีก 220 ล้านหุ้น! รวม 2 วันมูลค่ากว่า 1.79 หมื่นลบ.
บิ๊กล็อต BJC โผล่อีก 220 ล้านหุ้น! รวม 2 วันมูลค่ากว่า 1.79 หมื่นลบ.
บิ๊กล็อต BJC โผล่อีก 220 ล้านหุ้น! รวม 2 วันมูลค่ากว่า 1.79 หมื่นลบ.
12 พ.ย. 2563

ผู้สื่อข่าวรายงานว่า วันนี้ (12 พ.ย.) มีรายการสรุปซื้อขายกระดานรายใหญ่ (Big lot) ภาคเช้าของหุ้นบริษัท เบอร์ลี่ ยุคเกอร์ จำกัด (มหาชน) หรือ BJC จำนวน 3 รายการ ปริมาณ 220 ล้านหุ้น มูลค่ารวม 7.37 พันล้านบาท ราคาเฉลี่ย 33.50 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น BJC ปิดตลาดวันนี้ทรงตัวจากวันก่อนอยู่ที่ 34.25 บาท สูงสุดที่ 34.50 บาท ต่ำสุดที่ 33.50 บาท มูลค่าซื้อขายที่ 7.48 พันล้านบาท
ขณะที่วานนี้ (11 พ.ย.) มีรายการสรุปซื้อขายกระดานรายใหญ่ (Big lot) หุ้น BJC จำนวน 4 รายการ ปริมาณ 316.50 ล้านหุ้น มูลค่ารวม 1.06 หมื่นล้านบาท ราคาเฉลี่ย 33.50 บาทต่อหุ้น ดังนั้น BJC จึงมีบิ๊กล็อต 2 วันรวมมูลค่า 1.79 หมื่นล้านบาท